open-index/open-wikipedia-markdown huggingface dataset:
Blair Betts

**Blair Betts** (s. 16. helmikuuta 1980 Edmonton, Alberta) on kanadalainen jääkiekkopelaaja. Hän pelasi neljä kautta ennen NHL-uraansa WHL:ssä Prince George Cougaretsin joukkueessa. Calgary Flames varasi Bettsin draftin toisella kierroksella vuonna .

Betts pelasi vuodet 2000–2002 Calgaryn farmijoukkueessa Saint John Flamesissa. Farmin hyvien esitysten perusteella hänet nostettiin Calgaryn kokoonpanoon. Olkapäävaivat pilasivat seuraavat kaksi kautta. Keväällä 2004 Flames kauppasi hänet New York Rangersiin. Flames sai kaupasta vastineeksi Chris Simonin. Bettsin erikoisala on alivoimapelaaminen.

Ennen kautta  Betts siirtyi Philadelphia Flyersiin koesopimuksella. Lokakuussa Philadelphia ilmoitti tehneensä sopimuksen koejaksonsa suorittaneen Bettsin kanssa. Helmikuussa 2010 osapuolet tekivät kahden vuoden sopimuksen.

## Lähteet
*  Viitattu 28.7.2010
*  Viitattu 28.7.2010
*  Viitattu 28.7.2010
Homo cepranensis

**Homo cepranensis** on hominidilaji, jonka päälaki löydettiin vuonna 1994 Italian Cepranosta. Fossiili on iältään 800&nbsp;000–900&nbsp;000 vuotta, eli se on *[[Homo antecessor]]in* aikalainen, mutta luultavasti sitä primitiivisempi laji. Se näyttää pystyihmiseltä: sillä on voimakas, hyllymäinen kulmaharjanne, jyrkästi taakse viettävä otsa ja erittäin paksut kallonseinämät. Sen aivotilavuus on 1 057 kuutiosenttimetriä.

## Lähteet
Tiputanssi

**Tiputanssi** () on kappale ja ryhmätanssi, jossa joukko ihmisiä menee kyykkyyn ja räpyttelee koukistettuja käsiään kuin siipiä. Ilmiö oli muodissa erityisesti 1980-luvulla. Samalla sävelellä mainostettiin Twist-kuminauhaa lastenlaulun muodossa 1977.
Möllärimestarikilpailu

**Möllärimestarikilpailu** on Päätalo-instituutin järjestämä kirjallisuuskilpailu, jossa palkitaan parhaat kilpailuun lähetetyt omakustanteet. Voittaja nimetään vuoden möllärimestariksi. Kilpailu järjestettiin vuodesta 1996 alkaen vuosittain, ja vuoden 2016 jälkeen se on järjestetty muutaman vuoden välein. Kilpailun tulokset julkistetaan Kalle Päätalo -seuran järjestämillä Päätalopäivillä. Kilpailun avulla pyritään saamaan omakustanteille enemmän julkisuutta, lisäämään niiden arvostusta sekä kannustamaan kirjoittamiseen. Nimitys tulee Hermanni Päätalon käyttämästä romaania tai yleisemmin kaunokirjallista teosta tarkoittaneesta nimityksestä *mölläri*.

## Möllärimestarit 1997–2019
* 1997: Jouko Rönkä: *Käärme ja kyyhkynen*. Novelli- ja kertomuskokoelma.
* 1998: Matti J. Moilanen: *Esse, avojalakane*. Kertomuskokoelma.
* 1999: Pentti Harjumaa: *Maailma minussa*. Runokokoelma. Olavi Uusitalo. *Ihmisvuori*. Novellikokoelma.
* 2000: Pauli Laakkonen: *Verisaarnat*. Romaani.
* 2001: Tauno Hannula: *Jussin opissa 1934–1949, Yksin taipaleella 1949–1959, Kiire johtajaksi 1960–1967* sekä *Myötä- ja vastatuulia 1968–1978*. Omaelämäkerrallinen sarja.
* 2002: Erkki Martikainen: *Voihan pojat*. Romaani.
* 2003: Heimo Härmä: *Iijoen kansaa*. Romaani.
* 2004: Marja Myyryläinen: *Vieras huone*. Romaani.
* 2005: Osmo Hekkala: *Piimäperä, isäni maa*. Romaani. — Tuomo Pirttimaa: *Punainen tuoli: Marja-Leena Ervastin elämä*. Romaani.
* 2006: Mertsi Vähäkainu: *Volgan lautturit*. Romaani.
* 2007: Kalle Laivamaa: *Laurukainen, Simojoen sissi*. Romaani.
* 2008: Leena Tiilikka: *Viimeiset helmet*. Runokokoelma. — Sari Kanala: *Kuinka hirvi sai sarvensa*. Lastenkirja.
* 2009: Riitta Lehvonen: *Tyttöteurastaja.*
* 2010: Mirjo Anttola-Hakala: *Kasvukipuja.*
* 2011: Timo Kylmänen: *Sielu ja lieska.*
* 2012: Janne Nevala: *Hammaskeijo*.
* 2013: Tapani Päivänen: *Kolmijalka.*
* 2014: Minttu Vettenterä: *Jaaron ja Merenneitojenmaan prinsessat.*
* 2015: Mariia Kukkakorpi: *Henkäyksiä.*
* 2016: Pekka Lempiäinen: *Suossa kulkijat.*
* 2019: Marja Klefström: *Wiipurin pelon ja toivon kevät 1918*

## Aiheesta muualla
*Möllärimestari-kilpailun sivusto. 
*Päätalo-instituutin kotisivut.
*Kalle Päätalo -seuran kotisivut.
Auto Bild Suomi

**Auto Bild Suomi** on Suomen useimmin ilmestyvä autolehti. Julkaisu pohjautuu Euroopan suurimpaan autolehteen, saksalaiseen Auto Bildiin. Lehdellä on oma suomalainen toimitus, joka tuottaa Auto Bildin muiden eurooppalaisten versioiden kanssa yhteisen aineiston lisäksi myös maakohtaista sisältöä. Auto Bild Suomi ilmestyy 16 kertaa vuodessa.

Auto Bild Suomea kustantaa Fokus Media, joka osti sen Sanoma Media Finlandilta vuonna 2014. Lehden päätoimittaja on Pekka Kaidesoja. Lehti tavoittaa noin 46&nbsp;000 lukijaa (KMT 2022).

## Lähteet
Lävistäjä

**Lävistäjä** tai **diagonaali** voi tarkoittaa ainakin seuraavia:
* lävistäjä eli diagonaali, monikulmion kärkipisteiden välinen jana, joka ei yhdy sivuun
* avaruuslävistäjä, monitahokkaan kärkipisteiden välinen jana, joka ei yhdy tahkoon tai särmään
* diagonaali, maalauksen sommittelussa sen geometrisen lävistäjän suuntainen linja
* diagonaali, shakissa laudan poikki kulkeva vinottainen linja, jonka suuntaisesti lähetti, kuningatar ja kuningas pystyvät liikkumaan
* diagonaali, vinotoimikkaiseen sidokseen perustuva kangaslaatu
* lävistäjäalkiot, *n*×*n*-matriisin *A* alkioiden A1,j, A2,j+1, ..., An-(j-1),n joukko
* lävistäjä eli rei’itin, paperiin reikiä tekevä kone
* lävistäjä, lävistyksiä tekevän henkilön ammatti.
Shinai

**Shinai** () on harjoittelumiekka, jota käytetään pääasiassa kendossa.

Shinai koostuu neljästä bambusäleestä, jotka on saatu halkaisemalla bambu pitkittäin. Nämä on liitetty yhteen nahkasuikaleilla (kärjessä eli *saki-gawa*ssa yksi ja kahvassa *tsuka-gawa*ssa toinen). Shinaissa on usein metallista tehty  *chigiri*, joka auttaa oikeassa asettumisessa. Shinaita pitää kasassa myös kärjestä kahvaan jännitetty siima eli *tsuru*. Shinaita valmistetaan myös hiilikuidusta. Suomessa kendo-miekkoja on käytetty myös pahoinpitelyrikoksissa.

## Katso myös
* Kendo
* Bokken

## Aiheesta muualla
* Shinain huolto-ohjeita
Bavel-kausi

**Bavel-kausi** tai Bavel-kompleksi oli pleistoseenin ajanjakso Luoteis-Euroopassa 1,07-0,85 miljoonaa vuotta sitten.  Se oli varhaispleistoseenin vaihe, jolloin ensimmäiset suuret, hyvin kylmät 100&nbsp;000 vuotta kestävät jääkausijaksot alkoivat 0,97 miljoonaa vuotta sitten. Kauden lopussa **[[Dorst-jääkausi|Dorst-jäätiköityminen]]** levitti jäätikön laajalle. Kauden alkupuolella lämpimällä **[[Bavel-interglasiaali]]lla** Pohjois-Saksan ja Alankomaiden tasalla kasvoi vielä hemlokkia (*Tsuga*).

Kaudella kehiin ilmestyi alkukarhu *[[Ursus deningeri]]* noin miljoona vuotta sitten, aromammutti (*Mammuthus trogontherii*) ja mäyrä (*Meles meles*) sekä täplähyeena (*Crocuta crocuta*). Norsulaji *[[Palaeoloxodon antiquus]]* ilmestyi noin miljoona vuotta sitten.

Bavel-kautta edelsi Menap-jääkausi. Kauden jälkeen tuli ilmastoltaan hyvin vaihteleva Cromer-kausi jonka aloitti lämmin Cromer-kauden interglasiaali I. Bavel-kautta vastaa Ukrainan Shirokino loppuvaihetta lukuun ottamatta, Valko-Venäjän Rogachev sen 3. kautta lukuun ottamatta sekä Puolan Podlas (Pre-Augustow ja Augustow muttei Augustow 2). Merenpohjan kerrostumissa Bavel vastaa happi-isotooppivaiheita MIS31 - MIS22. Bavel-ajanjaksoon osuu Cromerin metsämuodostuma ja tällä kaudella vallitsi Bihari-nisäkäsfauna.

## Bavel-kauden jako
### Bavel-interglasiaali ja Jaramillo-tapahtuma
Kauden aloitti lämmin  Bavel-interglasiaali, joka osui paleomagneettisen  Jaramillo-tapahtuman aikaan. Jaramillo oli 0,99-1,07 miljoonaa vuotta sitten, tuolloin Maan magneettikenttä oli väliaikaisesti nykyisen suuntainen.  Interglasiaali oli sama kuin MIS 27. Kaudella vaelsi pieniä nisäkkäitä Euraasiasta Länsi-Eurooppaan, mm. hiiriä.. Tämä lienee ollut viimeinen kausi, jolloin Pohjois-Saksassa kasvoi hemlokkia (*Tsuga*), johon liittyivät myös valkopyökit (*[[Carpinus]]*) ja pihdat (*Abies*). Ilmasto lämpeni vaiheen alussa ja viileni loppua kohti. Kauden lopuilla Pohjois-Saksassa kasvoi lähinnä kuusta ja mäntyä. Seuraavassa kylmässä Linge-vaiheessa kasvillisuus oli vaihtunut ruohomaisiin kasveihin, mäntyyn, koivuun ja katajaan, ja lämpötila suunnilleen sama kuin Veikselin kylmässä vaiheessa..

### Dorst-jääkausi
Bavel-kauden lopussa ollut **Dorst-jääkausi** oli ensimmäinen hyvin kylmä ja pitkä pleistoseenin jääkausijakso pohjoisella pallonpuoliskolla, noin 0,92 - 0,85 miljoonaa vuotta sitten, se aloitti pitkät suurjäätiköitymiset. Se alkoi happi-isotooppivaiheessa MIS 24 ja huipentui hyvin kylmään vaiheeseen MIS 22. Se oli ilmeisesti sama kuin Amerikan Pre-Illinois G-jääkausi tai Euroopan "Jäätikkö G10". Kaudella MIS 24 ajelehti noin 900 tuhatta vuotta sitten Atlantilla runsaasti jäätä. 
Kylmässä vaiheessa Alankomaiden lämpimimmän kuukauden keskilämpötila laski noin +10 °C:hen ja lämpimänä se oli noin 17 °C. Alankomaiden ja Pohjois-Saksan tasalla kasvoi ruohomaista kasvillisuutta ja oli kylmää
### Bavel-kauden jako

## Lähteet
* van Kolfschoten, T. & Gibbard, P.L. 1998: The Dawn of the Quaternary

### Viitteet
Patriot Act

**Patriot Act** eli **Uniting and Strengthening America by Providing Appropriate Tools Required to Intercept and Obstruct Terrorism Act of 2001** on Yhdysvaltojen laki, joka säädettiin 45 päivää syyskuun 11. päivän iskujen jälkeen. Se laajensi Yhdysvaltain hallituksen valvontamiskykyjä kansalaisten yli taisteltakseen terrorismia sekä kotimaassa, että ulkomailla. Osa lain määräyksistä tuli pysyvästi voimaan, osa taas täytyy uudistaa tietyin väliajoin, koska huolena oli, että määräykset loukkaavat yksityisyyden suojaa.

Laki hyväksyttiin edustajainhuoneessa äänin 357&ndash;66 ja senaatissa äänin 98&ndash;1. Senaatissa lain hyväksymistä vastaan äänesti ainoastaan demokraattien Russ Feingold. Lain virallisesta nimestä muodostuu akronyymi USA PATRIOT, mikä saattoi jopa vaikuttaa 342-sivuisen lain läpimenoon selvin lukemin. Yhdysvaltain presidentti George W. Bush allekirjoitti esityksen laiksi 26. lokakuuta 2001.

Toukokuussa 2011 presidentti Barack Obama jatkoi lain voimassaoloaikaa neljällä vuodella, muutamia minuutteja ennen kuin se ehti raueta.
Lain soveltaminen käytäntöön pidetään pääosin salassa. Muutamat senaatin tiedustelukomitean jäsenet ovat varoittaneet että yleisö ei pitäisi hallituksen tulkinnasta ja lain soveltamisesta, jos siitä tiedettäisiin.

Laki antaa viranomaisille luvan saada tietoja kirjastoista lainatuista ja kirjakauppiailta ostetuista kirjoista sekä Internetin käytöstä.

## Lähteet

## Aiheesta muualla
***Yhdysvaltojen hallinnon viralliset lähdeaineistot:** 
**H.R. 3162, full text 
**H.R. 3162, Bill Summary and Status 
**H.R. 3162, all information 
**H.R. 3162, Vote Summary (House)
**H.R. 3162, Vote Summary (Senate)
*"The USA PATRIOT Act: Preserving Life and Liberty"  by the Department of Justice
***Vuoden 2005 uudistus:**
**H.R. 3199, Bill Summary and Status 
**Section-by-section summary  by Senator Patrick Leahy
Martín Méndez

**Martín Méndez** (s. 6. huhtikuuta 1978 Montevideo, Uruguay) on ruotsalaisen progressiivisen metalliyhtye Opethin basisti. Hän on kuulunut uransa aikana myös muihin, selvästi pienempiin yhtyeisiin, kuten Fifth to Infinity, Proxima, Vinterkrig ja Requiem Aeternam. Hänen ystävänsä sekä entinen Opethin rumpali Martin Lopez oli myös mukana joidenkin näiden yhtyeiden kokoonpanossa.

Méndez käyttää soittaessaan Fenderin bassoja sekä Ampegin vahvistimia ja kaappeja.

## Opeth

Méndez siirtyi Opethiin vuonna 1997 korvatakseen siinä edeltäjänsä, yhtyeen laulaja-kitaristi Mikael Åkerfeldtin erottaman Johan DeFarfallan. Opeth oli ennen hänen liittymistään ehtinyt julkaista kaksi albumia, *[[Orchid]]in* (1995) ja *[[Morningrise]]n* (1996). Yhtyeen jäsenet olivat epäileväisiä Méndezin palkkaamisesta, koska he pelkäsivät sen johtavan yhtyeen jakautumista eri leireihin. Méndezin ystävä Martin Lopez oli nimittäin juuri ennen häntä liittynyt Opethiin rumpaliksi, ja Åkerfeldt sekä toinen kitaristi Peter Lindgren pelkäsivät yhtyeen jakautuvan kahtia, koska heillä kahdella oli takanaan pitkä yhteistyö yhtyeensä kanssa, kuten oli myös Mendezillä ja Lopezilla omien vanhojen yhtyeidensä kanssa. Méndez kuitenkin päätettiin palkata Opethiin. 

Vaikka Méndez oli jo mukana yhtyeessä nauhoitusten aikaan, hän ei soita yhtyeen kolmannella albumilla *[[My Arms, Your Hearse]]lla* (1997), koska hän ei ehtinyt opetella kaikkia albumin bassolinjoja ennen sen nauhoituksia. Tästä syystä Mikael Åkerfeldt on soittanut kaikki levyn bassokuviot. Ensimmäinen albumi, jossa Méndez soittaa, on vuonna 1999 julkaistu *[[Still Life (Opethin albumi)|Still Life]]*.

## Diskografia
**Opeth**
* 
* 
* 
* 
* 
* 
*
* 
* 
* 

## Lähteet

## Aiheesta muualla

*Opethin kotisivut
William McCrum

**William McCrum** oli pohjoisirlantilainen pellavakankaan tuottaja ja urheilija. Erityisesti hänet tunnetaan jalkapallon rangaistuspotkun keksijänä. McCrum asui Milfordin kaupungissa ja oli mukana monen urheiluseuran toiminnassa. Hän muun muassa pelasi useita vuosia maalivahtina Milford Everton FC -joukkueessa. 
Hän kuoli pitkän sairauden jälkeen joulukuussa 1932.

## Rangaistuspotku

Pohjois-Irlannin jalkapalloliiton jäsenenä McCrum esitti ajatuksen rangaistuspotkusta. Tarkoituksena oli vähentää puolustajien sääntöjen vastaisia yrityksiä estää maalintekoa. Pohjoisirlantilaiset esittivät McCrumin sääntöehdotuksen kesäkuussa 1890 International Football Association Boardille (IFAB).

Alkuperäinen sääntöehdotus (vapaasti suomennettuna) oli: *Jos kuka tahansa pelaaja tarkoituksellisesti kaataa vastapuolen pelaajan tai estää tätä taikka tahallaan koskettaa palloa kädellä enintään kahdentoista jaardin päässä omasta maaliviivastaan, erotuomarin tulee pyynnöstä tuomita vastapuolelle rangaistuspotku suoritettavaksi mistä tahansa kohdasta 12 jaardin päästä maaliviivasta seuraavin ehdoin: Kaikkien pelaajien, lukuun ottamatta rangaistuspotkun suorittavaa pelaajaa ja maalivahtia, tulee seisoa pallon takana ja vähintään kuuden jaardin päässä siitä; pallo on pelissä, kun potku suoritetaan. Maali voidaan tehdä rangaistuspotkulla.*
Ehdotus hyväksyttiin vuoden väittelyn ja keskustelun jälkeen 2. kesäkuuta 1891.

## Lähteet
* FIFA 
* The Guardian 
* ROSA 
* Miller C. (1998). He Always Puts It To The Right &ndash; A History of the Penalty Kick. Orion.
Verenvuoto

**Verenvuoto** on verenhukkaa verenkierrosta. Verenvuotoa voi tapahtua sisäisesti, jolloin verisuonista tai elimistä vuotaa verta kehon sisällä tai ulkoisesti joko luonnollisen aukon, kuten vaginan tai suun, tai ihoon tulleen haavan kautta.

Verenvuodon tyrehdyttäminen on osa haavojen hoitoa. Ensiapuna runsaasti vuotaviin haavoihin suositellaan verenvuodon tyrehdyttämistä painamalla vuotokohtaa sormilla, minkä jälkeen vuotokohtaan sidotaan paineside.

## Lähteet

## Aiheesta muualla
Svenska kulturfonden

**Svenska kulturfonden** (**Stiftelsen för utbildning och kultur på svenska i Finland sr**) on vuonna 1908 perustettu suomalainen säätiö, jonka tarkoitus on tukea ruotsinkielistä kulttuuria ja koulutusta, ruotsin kieltä sekä suomenruotsalaista toimintaa Suomessa.

Svenska kulturfondenin varainhoidosta vastaa Svenska litteratursällskapet i Finland. Säätiöön kuuluu 480 rahastoa ja se vastaanottaa vuosittain noin 8&nbsp;000 hakemusta. Vuonna 2021 säätiö jakoi tukia noin 47 miljoonaa euroa. Avustuksista 37,8&nbsp;% jaettiin taiteelle ja kulttuurille, 23,2&nbsp;% yleiseen suomenruotsalaiseen toimintaan, 16,1&nbsp;% koulutukseen ja 12,9&nbsp;% tieteelle.

Säätiön hallituksen ja valtuuskunnan jäsenet valitsee ruotsalaisen kansanpuolueen puoluehallitus. Säätiön toimitusjohtajana on toiminut vuodesta 2018 Sören Lillkung.

Vuonna 2010 Svenska Kulturfonden perusti 30 miljoonan euron rahaston RKP:n tueksi.

## Lähteet

## Aiheesta muualla
* Svenska kulturfonden
*
2D-grafiikka

**2D-grafiikalla** (engl. 2-dimensional) tarkoitetaan kaksiulotteista digitaalista kuvaa tai tekstiä, sekä niiden tuottamiseen tarkoitettua tekniikkaa. 2D-grafiikka sisältää kaksi ulottuvuutta, eli pituuden ja leveyden. Yleisimpiä esimerkkejä 2D-kuvasta ovat tietokoneen kuvaruudulla näkyvä kuva ja paperille tulostettu teksti. 

2D-grafiikkaa käytetään yleensä perinteisiin julkaisutapoihin liittyvissä tekniikoissa, kuten tulostamisessa ja piirtämisessä, esimerkiksi kartografiassa, typografiassa, teknisessä piirustuksessa ja mainonnassa. Tunnetuimpia sovelluksia 2D-grafiikan kehityksessä ovat olleet muun muassa PostScript ja X Window System. 

3D-grafiikassa kolmiulotteinen kappale projisoidaan kaksiulotteiseksi kuvaksi, jotta se voidaan esittää näyttölaitteeella. Tämä tapahtuu kuvan renderöinnissä. 
 
## Katso myös
* 3D-grafiikka
* Adobe Flash
* Grafiikka
* Grafiikkaprosessori
* Kuvankäsittely
* Logo (ohjelmointikieli)
* PostScript

## Lähteet
Lok Nayak Jayaprakashin lentoasema

**Lok Nayak Jayaprakashin lentoasema** (tai **Patnan lentoasema**  sijaitsee Patnan kaupungissa Biharin osavaltiossa Intiassa. Lentoaseman ylläpitäjä Airports Authority of India on luokitellut sen rajoitetuksi kansainväliseksi lentoasemaksi.

Lentoaseman kautta kulki noin kolme miljoonaa matkustajaa huhtikuun 2017 ja maaliskuun 2018 välisenä aikana.

## Lähteet

## Aiheesta muualla
*Patna Airport  (Airports Authority of India web site)
Yrkeshögskolan Sydväst

**Sydväst** oli yksi Suomen pienimpiä ammattikorkeakouluja. Opetuskielenä oli
ruotsi.

Sydväst ja Svenska yrkeshögskolan yhdistyivät 1.8.2008 Ammattikorkeakoulu Noviaksi.

## Koulutusohjelmat ja opetuspaikkakunnat
Ennen lakkautusta:
* kestävä kehitys, Tammisaari
* maaseutuelinkeinot, Tammisaari
* metsätalous, Tammisaari
* maisemasuunnittelu, Espoo
* puutarhatalous, Espoo
* merenkulku, Turku
* rakennustekniikka, Tammisaari
* elektroniikka, Tammisaari
* kone- ja tuotantotekniikka, Tammisaari
* tietotekniikka, Tammisaari
* liiketalous, Tammisaari ja Turku
* sosiaaliala, Turku ja Karjaa
* hoitotyö, Turku
* liikunta, Espoo
* kansalaistoiminta ja nuorisotyö, Turku
* muotoilu, Turku
* kulttuurituotanto, Helsinki
* matkailu, Turku

## Katso myös
* Airisto Center

## Lähteet
Yrkeshögskolan Arcada

**Yrkeshögskolan Arcada** (vuoden 2013 loppuun saakka Arcada – Nylands svenska yrkeshögskola) on noin 2 400 opiskelijan ja 190 työntekijän ruotsinkielinen ammattikorkeakoulu Helsingin Arabianrannassa.

Arcada tarjoaa koulutusta ruotsiksi ja englanniksi. Arcada kouluttaa 17 ammattikorkeakoulututkintoa (bachelor/AMK) ja neljää ylempää ammattikorkeakoulututkintoa (master/YAMK). Arcadan koulutusaloihin kuuluvat liiketalous, liikunta, media, kulttuuri, tekniikka ja sosiaali- ja terveysala. Koulutustoiminta on jaettu neljään yksikköön. 

Arcada tarjoaa täydennyskoulutusta aikuisopiskelijoille liiketalouden, tekniikan, median, matkailun ja liikunnan alalla sekä sosiaali- ja terveysalalla. 

Arcadan tutkimus- ja kehitystoiminta keskitetty neljään alueeseen: 
* Kulttuuriala
* Toiminnalliset, tarkoituksenmukaiset materiaalit
* Liikealan kehitys ja tiedon analysointi 
* Potilasturvallisuus, terveyden edistäminen ja sosiaalinen osallistuminen

## Tausta
Arcada perustettiin vuonna 1996, kun Helsingfors svenska sjukvårdsinstitut (Sjukis), Svenska handelsläroverket (Lilla Hanken), Tekniska läroverket i Helsingfors (Verket) ja Folkhälsans socialläroanstalt yhdistyivät. Arcada sai vakituisen ammattikorkeakoulutoimiluvan 1998. Vuonna 2004 korkeakoulu jätti tilansa Alppilassa, Lauttasaaressa ja Tapiolassa ja siirtyi yhteen toimipisteeseen Helsingin Arabianrantaan.

## Arcadan kampus
Helsingin Arabianrannassa sijaitsevan Majstrandenin alueen rakennustyöt aloitettiin marraskuussa 2004. Tavoitteena oli luoda uusi kampuskortteli ammattikorkeakoulu Arcadan ja ammatti-instituutti Prakticumin ympärille sisältäen 227 opiskelija-asuntoa ja koulutustiloja. Ensimmäiset asunnot olivat muuttovalmiita 2006 ja seuraavat asunnot valmistuivat vuoden 2012 lopussa. Tällä hetkellä Arcadan kampuksella on yhteensä lähes 500 opiskelija-asuntoa ja rakenteilla lisää yhdessä urheiluhallin kanssa.

## Arcadan opiskelijakunta ASK
Arcadan opiskelijoiden etujärjestö eli opiskelijakunta perustettiin vuonna 1997. Se työskentelee sekä paikallisella-, että kansallisella tasolla SAMOK (Suomen opiskelijakuntien liitto) -jäsenyyden kautta ja on edustettuna Arcadan eri organisaatioryhmissä. Arcadan opiskelijakunnan ASK:in lisäksi Arcadalla löytyy viisi ainejärjestöä: Commedia, HanSe Sf, HOSK, TLK ja Kult.

## Lähteet

## Aiheesta muualla
*Oppilaitoksen kotisivut
*Opiskelijakunta ASK
Svenska yrkeshögskolan

**Svenska yrkeshögskolan** (SYH) oli ruotsinkielinen ammattikorkeakoulu, joka tarjosi muun muassa tekniikan (Vaasassa) ja kulttuurin (Uudessakaarlepyyssä, Pietarsaaressa) tutkintoja. 

Svenska yrkeshögskolan ja ammattikorkeakoulu Sydväst yhdistyivät 1.8.2008 Yrkeshögskolan Noviaksi, jolloin molemmat lakkautettiin.

## Lähteet
Ahvenanmaan ammattikorkeakoulu

**Ahvenanmaan ammattikorkeakoulu** (; **HÅ**) on Ahvenanmaalla toimiva pieni ruotsinkielinen ammattikorkeakoulu, joka tarjoaa merenkulun, tekniikan alan, hallinnon sekä sosiaali- ja terveysalan tutkintoja. Tutkintolinjoja on seitsemän.

Ahvenanmaan ammattikorkeakoulu on Poliisiammattikorkeakoulun ohella toinen Suomen 24:stä ammattikorkeakoulusta, jotka eivät ole Suomen opetusministeriön hallinnon alaisia. Ensin mainittu toimii Ahvenanmaan maakuntahallinnon alaisuudessa ja jälkimmäinen sisäministeriön.

Ahvenanmaan ammattikorkeakoulun opiskelijakunta on nimeltään Skåhla (Studerandekåren vid Högskolan på Åland).

## Lähteet
Kemi-Tornion ammattikorkeakoulu

**Kemi-Tornion ammattikorkeakoulu** (KTAMK) oli vuosina 1992&ndash;2013 toiminut ammattikorkeakoulu. KTAMK:ssa oli 2400 opiskelijaa, joista 650 oli aikuisopiskelijoita. Työntekijöitä oli 250 ja toimipisteitä sekä Kemissä että Torniossa. Kemi-Tornion ja Rovaniemen ammattikorkeakoulut lakkautettiin 31.12.2013, ja niiden tilalle perustettiin 1. tammikuuta 2014 uusi yhteinen Lapin ammattikorkeakoulu.

## Koulutusalat
 
* kulttuuriala
* liiketalous
* sosiaali- ja terveysala
* tekniikan ala
* tietojenkäsittely

### Koulutusohjelmat

#### Ammattikorkeakoulututkinto
* Bachelor of Business Administration, BBA
* Bachelor of Health Care
* Bachelor of Social Services
* geronomi (AMK)
* insinööri (AMK) 
* IT-tradenomi
* kuvataiteilija (AMK)
* medianomi (AMK)
* sairaanhoitaja (AMK)
* sosionomi (AMK)
* terveydenhoitaja (AMK)
* tradenomi

#### Ylemmät ammattikorkeatutkinnot
* insinööri (ylempi AMK)
* sosionomi (ylempi AMK)
* sairaanhoitaja (ylempi AMK)
* Master of Business Administration

## Opiskelijatoiminta
KETOAKKU oli Kemi-Tornion ammattikorkeakoulussa opiskelevien yhteinen opiskelijakunta. 

Koulutusaloilla oli lisäksi omia opiskelijayhdistyksiä: KeIO ry. (Kemin insinöörioppilaat), TOKKO ry. (Tornion kaupan ja kulttuurin opiskelijat), KETOTERVE ry. (terveysalan opiskelijat), Kemin kauppaopiskelijat ry. ja KeToSok (sosiaalialan opiskelijat).

Koulun lakkauttamisen myötä opiskelijakunta KETOAKKU lakkautettiin. Lapin Ammattikorkeakoulussa opiskelijoiden lakisääteisenä edunvalvojana toimii opiskelijakunta ROTKO.

## Aiheesta muualla
* Kemi-Tornion ammattikorkeakoulun kotisivut
* KETOAKKU kotisivut 

## Lähteet
Meksikon peso

**Peso Mexicano** tai **Peso** on Meksikon nykyinen rahayksikkö. Sen symbolina käytetään merkkiä "$". Toisinaan käytetään myös lyhennettä Mex$ erotuksena Yhdysvaltain dollarista. Peso jakautuu sataan *centavoon*, jonka tunnuksena on "¢". Nykyinen ISO 4217-lyhenne Meksikon pesolle on **MXN **. Ennen vuoden 1993 rahauudistusta käytettiin lyhennettä "MXP". 

## Historia

Meksikon peso oli virallisena valuuttana suurimmassa osassa Pohjois-Amerikkaa ennen kuin Yhdysvaltain dollaria alettiin painaa vuonna 1785.

Voimakkaan inflaation vuoksi vuoden 1993 alussa otettiin käyttöön uusi peso, joka on 1000 vanhaa pesoa.

## Kolikot

## Setelit

## Lähteet

## Aiheesta muualla
Kaakkois-Suomen Kokoomus

**Kaakkois-Suomen Kokoomus** on Kaakkois-Suomen vaalipiirin alueella toimiva Kansallinen Kokoomuksen piirijärjestö. Kaakkois-Suomen Kokoomus toimii kolmessa maakunnassa: Etelä-Karjalassa, Etelä-Savossa ja Kymenlaaksossa. Paikallisyhdistyksiä, kunnallisjärjestöjä, jäsenpiirejä ja näiden jäseniä palvelevat piiritoimistot sijaitsevat Kouvolassa ja Mikkelissä.

## Kansanedustajat 2023–2027

* Antti Häkkänen, Mäntyharju (2015–)
* Ville Kaunisto, Kouvola (2019–)
* Jukka Kopra, Lappeenranta (2011–)
* Oskari Valtola, Mikkeli (2023–)

## Entisiä kansanedustajia
* Lenita Toivakka, Mikkeli (2007–2019) 
* Anu Urpalainen, Imatra (2012–2015)
* Jyri Häkämies, Kotka (1999–2012)
* Reijo Paajanen, Lappeenranta (2003–2011)
* Jari Larikka, Kouvola (2007–2011)
* Pekka Kuosmanen, Kouvola (1995–2007)
* Seppo Lahtela, Hamina (2006–2007)
* Riitta Uosukainen (1983-2003)
* Heikki Järvenpää (1979-1991, 1998-1999)
* Kari Häkämies (1987-1998)
* Anna-Liisa Linkola (1962-1979)
* Juha Rihtniemi (1958-1971)
* Erkki Tuuli (1954-1966)
* Urho Saariaho (1945-1966)

## Aiheesta muualla
* Kaakkois-Suomen Kokoomus:
** Karhulan Kokoomusnaiset
** Karhula-Kymin Kokoomus
** Kokoomuksen Elimäen kunnallisjärjestö 
** Kotkan Kokoomus
** Kotkan Kokoomusnaiset
** Kotkan Seudun Kokoomusnuoret 
** Kouvolan Kokoomus 
** Kymen Lukon Kokoomus 
** Kaakkois-Suomen Kokoomusnaiset 
** Länsi-Kotkan Kokoomus
** Pyhtään Kokoomus
Torhamn

**Torhamn** on taajama ja entinen kunta Etelä-Ruotsissa. Se kuuluu nykyään Karlskronan kuntaan ja sijaitsee lähellä Jämjötä. Torhamn on kaakkoisin paikkakunta Blekingen läänissä alueella ja koko Ruotsissa. Taajamassa oli 423 asukasta vuoden 2010 lopussa.

Torshamnissa sijaitsee pieni Torhallen-niminen ICA-kauppa ja rannassa vierasvenesatama. Torhamnista on bussiyhteys 11 km:n päähän Jämjöön. Torhamnin keskustasta 1 km kaakkoon sijaitsee kalasatama, josta myös muutama suomalainen kalastusalus kalastaa lohta ja turskaa. Kalasatamassa käy vuosittain myös useita suomalaisia huviveneilijöitä. Torhamnissa sijaitsee myös lintuhavaintoasema.

Torhamn muodosti aikaisemmin oman kunnan, mutta se liitettiin Jämjön kuntaan jo vuonna 1952. Karlskronan kuntaan alue on kuulunut vuodesta 1974 lähtien.

## Väestönkehitys

## Lähteet

## Aiheesta muualla

* Karlskronan opas - Torhamn
* Karlskronan kunnan kotisivut
* Fiskeriverket om Torhamnsområdet
Rikos Records

**Rikos Records** on jyväskyläläinen itsenäinen levy-yhtiö, joka julkaisee lähinnä suomalaista elektronista musiikkia. Rikos Recordsin perustivat vuonna 1999 tuottajat DJ CMOS (Janne Granberg) ja DJ KKP (Heikki Halme). Rikos tunnetaan myös Jyväskylässä järjestämistään klubitapahtumista.

Suuri osa Rikoksen julkaisusta on vinyylilevyjä. Tunnetuimpiin Rikokselle levyttäneisiin artisteihin kuuluvat Itäväylä, Tero, Dr. Robotnik sekä Puola.

## Julkaisut

### Singlet (7")

* Lackluster
* Laulurastas: Onni & Versio
* Polytron: Disco Polytron / Insertion of Diskette
* Laulurastas: Aika Hiljasta / Loputon
* Dr. Robotnik: Warnings
* Tero: Bombs Away 
* Alkuperäinen: ‎Maski / 9 Voltin Psyyke
* Vapauskysymys: s/t
* Laulurastas: Sienet ja LSD
* Puppa J & Tasottavat: Motivation / Sick Brain
* Roger That

### Maxi-singlet/EP:t (12")

* The Dr. Robotnik EP
* Ercola: Bonus Level
* Mesak: Sijoitus Tulevaisuuteen
* VCS2600

### Albumit

* Tero: First Blood
* Puola: Invisible Sightseeing
* Dr. Robotnik: Death and Destruction
* Tero: Cracker's Revenge
* Itäväylä

### Muut

* A Beginner's Guide to Rikos (CD-R)

## Aiheesta muualla

* 
* Rikos Records julkaisi Itäväylää, Findance.com
* Rikos Records Discogs-sivustolla
Yksikköoperaatio

**Yksikköoperaatiot** ovat kemianteollisuuden operaatioita, joissa ei tapahdu kemiallista reaktiota, mutta joissa voi tapahtua fysikaalinen reaktio, kuten faasinmuutos. Kaikissa samantyyppisissä yksikköoperaatioissa voidaan käyttää samoja fysikaalisia yhtälöitä ja kaavoja, ja niitä voidaan soveltaa eri aineille.

## Luokat

### Pääluokat

Yksikköoperaatiot jaetaan viiteen pääluokkaan:

* *Virtausoperaatiot*, joissa tapahtuu aero- tai hydrodynaaminen fluidin virtaus. Niitä ovat pumppaus, sekoitus, suodatus, siilaus jne.
* *Lämmönsiirto*, jossa tapahtuu ei-adiabaattinen fysikaalinen reaktio. Niitä ovat lämmönvaihto, jäähdytys, lämmitys, haihduttaminen ja tiivistyminen.
* *Aineensiirto*, jossa tapahtuu aineiden sekoittuminen tai erottuminen. Niitä ovat absorptio, adsorptio, emulgointi, kuivaus, sekoitus, tislaus, uutto jne.
* *Termodynaamiset operaatiot*, joissa tapahtuu faasimuutos: sulatus, kiinteytyminen, liuotus, kiteytyminen, kiehuminen, tiivistyminen, sublimointi ja härmistyminen.
* *Mekaaniset operaatiot*: murskaus, sintraus, jauhatus, seulonta jne.

### Kategoriat

Kemian yksikköoperaatiot voidaan jakaa myös kolmeen kategoriaan:

* *Erottaminen* (aineensiirto, termodynaamiset operaatiot)
* *Yhdistäminen* (sekoitus, liuotus jne)
* *Virtaus* (aineen tai lämmön siirto paikasta toiseen)

Yhdessä kemiallisten reaktioiden kanssa yksikköoperaatiot muodostavat kemianteollisuuden perustan, ja niitä käytetään kemiantehtaiden, laitteistojen ja menetelmien suunnittelussa. Yksikköoperaatioista käytetään myös nimitystä **kemian laitetekniikka**.
Pentti Kokkonen

**Pentti Juhani Kokkonen** (s. 15. joulukuuta 1955 Jämsä) on suomalainen mäkihyppääjä ja mäkihyppyvalmentaja. Hän voitti Keski-Euroopan mäkiviikon ja kaksi joukkuekilpailun maailmanmestaruutta. Koulutukseltaan Kokkonen on liikunnanohjaaja.

## Kilpailu-ura

Kokkonen voitti Keski-Euroopan mäkiviikon kaudella 1978–1979. Tällöin hän oli mäkiviikon kahdessa ensimmäisessä osakilpailussa kolmas mutta voitti kaksi seuraavaa osakilpailua. Kokkonen oli voittamassa joukkuemäen MM-kultaa vuosina 1984 ja 1985. Oslon MM-kisoista 1982 tuli joukkuepronssia. Henkilökohtaisissa kilpailuissa Kokkonen oli MM-tasolla parhaimmillaan viides Lahden MM-kisojen 1978 normaalimäessä, kuudes Oslon MM-kisojen 1982 suurmäessä ja kahdeksas Seefeldin MM-kisojen 1985 suurmäessä. Kokkonen osallistui kaksiin olympialaisiin (1980 ja 1984). Paras sijoitus oli Lake Placidin 1980 normaalimäen viides tila. SM-tasolta Kokkosella on kaksi mestaruutta suurmäestä (1978 ja 1979), yksi normaalimäestä (1985) sekä neljä joukkuemäestä (1980, 1981, 1984, 1985).

Seuratasolla Kokkonen edusti Kaipolan Virettä ja huippuvuosinaan Lahden Hiihtoseuraa.

## Valmentajana

Vuodesta 1987 Kokkonen on toiminut mäkihyppyvalmentajana. 

* 1987–1991 ja 1993–1994 mäkihypyn Suomen A-maajoukkueen kakkosvalmentaja
* 1993–1994 mäkihypyn Suomen nuorten MM-ryhmän valmentaja
* 1991–1993 yhdistetyn Suomen A-maajoukkueen A-valmentaja
* 1994–1996 mäkihypyn Suomen B-maajoukkueen vastuuvalmentaja
* 1997–  Lahden Hiihtoseuran mäkihypyn vastuuvalmentaja
* 2003–2008 Suomen nuorten MM-ryhmän päävalmentaja
* 2008–     Suomen A-maajoukkueen kakkosvalmentaja

## Lähteet
* 
* 
* Suomen Hiihtoliiton valmentajat

### Viitteet
Jäähdytin

**Jäähdytin**, usein myös **syyläri**, on lämmönsiirrin, jossa virtaava fluidi luovuttaa lämpöenergiaansa toiselle, joko vastavirtaan tai jäähdyttimen läpi ristiin, kulkevalle fluidille eli jäähdytysaineelle, jolloin virtaavan fluidin lämpötila laskee. Yleisimmin virtaavana fluidina on neste (vesi, tisle, glykoli jne) ja jäähdyttävänä fluidina joko kylmä vesi tai kaasu (ilma). Jäähdytyksessä siirtyvän lämpöenergian määrä riippuu mm. ainepintojen välisestä pinta-alasta, fluidien ominaislämpökapasiteetista, jäähdytinmateriaalin lämmönsiirtokertoimesta sekä lämmönsiirtyvyydestä virtaavien aineiden ja lämmönsiirtopinnan välillä. Lämmönsiirtoa kuvataan tavallisesti ensimmäisen kertaluvun differentiaaliyhtälöillä.

Nestejäähdytteisissä polttomoottoreissa jäähdyttimenä eli kansanomaisesti syylärinä toimii yleensä metalliputkikehikko, johon on kiinnitetty tiheä ohuiden metalliripojen muodostama kennosto, jonka läpi puhalletaan ilmaa. Jäähdytysnesteen (yleensä vesi-glykoliseosta) lämpöenergia siirtyy virtaavaan ilmaan. Ilmajäähdytteisissä polttomoottoreissa lämpö johdetaan suoraan sylinterin ulkopinnalla oleviin, pinta-alaltaan suuriin, jäähdytysripoihin, joiden läpi ilma virtaa. Polttomoottorien öljynjäähdyttimestä käytetään usein virheellisesti termiä "öljynlauhdutin".

Kemian laboratorioissa yleisimmin käytetty jäähdytin on Liebig-jäähdytin, jossa kaksi sisäkkäistä putkea muodostaa annuluksen. Kuuma fluidi virtaa sisemmän putken läpi, ja luovuttaa entalpiansa putkien välisessä annuluksessa vastavirtaan kulkevalle kylmälle fluidille.

## Katso myös
*Lauhdutin

## Lähteet
Kolvi

**Kolvi** on kemian laboratoriotöissä käytettävä borosilikaattilasista valmistettu astia, jossa voidaan säilyttää, kuumentaa ja lämmittää erilaisia aineita, ja jossa myös voidaan tehdä kemiallisia reaktioita. Yleisimmät kolvin tyypit ovat *pyörökolvi* eli keittopullo, joka on nimensä mukaisesti pyöreä, *kolmikaulakolvi*, joka on pyörökolvi, jossa on kolme kaulaa, tyypillisesti aineen lisäykselle, sekoittimelle ja lämpömittarille sekä kartion muotoinen ja tasapohjainen ''erlenmeyerkolvi'' eli *erla*.

Round bottom flasks en.svg|Leveäkaulainen, kapeakaulainen ja hioksellinen pyörökolvi
Round bottom flasks en 2.svg|Hioksellisia kaksi- ja kolmikaulakolveja
Åland Post

**Åland Post Ab** (maaliskuuhun 2016 Posten Åland) on Ahvenanmaan oma postilaitos. Normaalin postinjakelun lisäksi se myös julkaisee itse omat postimerkkinsä.

Ahvenanmaan posti on ollut itsenäinen vuoden 1993 alusta lähtien, jolloin siitä tuli maakuntahallinnon liikelaitos. Nykyään se on maakunnan hallituksen kokonaan omistama osakeyhtiö. Pääpostina toimii Svibyn postiterminaali Jomalan kunnassa Maarianhaminan lähellä. Sen lisäksi on 3 postikonttoria ja 13 asiamiespostia. Työntekijöitä on noin 150. Åland Post on Maailman postiliiton jäsen.

## Lähteet

## Katso myös
*Luettelo Ahvenanmaan joulupostimerkeistä

## Aiheesta muualla

* Ahvenanmaan Postin suomenkieliset kotisivut
* Nya Åland: Posten Åland siktar mot Europa
Kolonni

**Kolonni** on kemianteollisuuden aineensiirron yksikköoperaatioissa käytetty laite, jota käytetään aineiden erottamiseen toisistaan. Kolonni on pohjimmiltaan pystysuora putki, jossa tapahtuu kahden fluidin vastavirtaus. Aine siirtyy fluidista toiseen jakaumakertoimen sekä Raoultin lain mukaisesti. Kolonnissa oletetaan tapahtuvan täydellinen sekoittuminen. Ainakin toinen kolonnin läpi kulkevista fluideista on nestefaasissa toisen voidessa olla joko neste- tai kaasufaasi.

Kolonneja käytetään erityisesti uuttamisessa, tislauksessa ja absorptio- tai adsorptioprosesseissa. Kolonni rakennetaan hyötysuhteen parantamiseksi yleensä joko *pohjakolonniksi* tai *täytekappalekolonniksi*. Laboratorioissa käytetään myös Vigreux-kolonneja, jossa lasiputken sisään on tehty sen pinta-alaa suurentavia nystermiä. Kolonnin toiminta perustuu *ideaaliaskeliin*; jokainen ideaaliaskel vastaa yhtä tislaus- tai virtauskertaa täysin tyhjän putken läpi. Kolonnin ideaaliaskelten määrä voidaan laskea Raoultin lain mukaisesti siirtyvien aineiden faasitasapainokäyrän sekä kolonnin käyttöviivan mukaisesti konsentraatioiden logaritmien avulla, tai graafisesti McCabe-Thiele-menetelmällä. Kun ideaaliaskelten määrä kerrotaan kolonnin kokonaishyötysuhteella (laskettavissa paikallis- ja Murphree-hyötysuhteen kautta), saadaan tarvittavien reaaliaskelten määrä. 

Pohjakolonnissa jokainen reaaliaskel vastaa yhtä pohjaa (seula- tai nousuputkipohjaa); täytekappalekolonnissa reaaliaskel vastaa HETP-lukemaa (*Height Equivalent of Theoretical Plate*), joka voidaan laskea ensimmäisen kertaluvun differentiaaliyhtälöllä. Kertomalla HETP-lukema reaaliaskelten määrällä saadaan tarvittava täytekappalekerroksen korkeus.

Täytekappalekolonnien täytekappaleina käytetään kappaleita, joilla on toisaalta suuri pinta-ala, mutta joiden tilavuudesta suuri osa on tyhjää ilmaa, sillä fluidi virtaa niiden läpi. Yleisimmin käytetyt täytekappaleet ovat Raschig-renkaat, Pall-renkaat, Berl-satulat ja Intalox-satulat. Täytekappaleina on käytetty myös teräsvillaa, ruostumattomasta teräksestä valmistettuja muttereita tai jousialuslevyjä, lasimurskaa tai lasikuulia. Absorptiokolonneissa täytemateriaalina on useimmiten aktiivihiili.

## Lähteet
Chandragupta Maurya

**Chandragupta Maurya** (noin 340 eaa. – 293 eaa., , ) oli Maurya-dynastian perustaja. Maurya sai miltei koko Intian valtansa alle. Hän soti Seleukos I:tä vastaan ja sai vallattua tältä Indus-laakson.

## Lähteet

## Aiheesta muualla
Terveydenhuollon oikeusturvakeskus

**Terveydenhuollon oikeusturvakeskus** (lyhenne **TEO**) oli Suomen sosiaali- ja terveysministeriön hallinnonalalla toiminut viranomainen. 1. tammikuuta 2009 TEO ja Sosiaali- ja terveydenhuollon tuotevalvontakeskus (STTV) yhdistyivät muodostaen uuden Sosiaali- ja terveysalan lupa- ja valvontavirasto Valviran.

TEO:n valvontaan kuuluivat terveydenhuollon toimintayksiköt kuten sairaalat, terveyskeskukset ja yksityiset lääkäriasemat. Ennen vuotta 2006  TEO ohjasi ja  valvoi vain yksittäisiä terveydenhuollon ammattihenkilöitä.
 
Valtiontalouden tarkastusvirasto arvosteli jälkeenpäin TEO:n hankintoja. Vuosina 2006–2008 virasto maksoi konsulttiyritys Accenturelle yhteensä 727 000 euroa. Accenture sai TEO:n verkkosivujen uudistuksen kilpailuttamatta ja se tuli maksamaan 220 000 euroa. Lopulta sivuista tuli niin hankalat käyttää, ettei henkilökunta osannut lisätä niille sisältöä, vaan tähän oli käytettävä konsulttipalveluja.

## Katso myös
* Lääketieteen etiikka

## Lähteet

## Aiheesta muualla
* Sosiaali- ja terveysalan lupa- ja valvontaviraston (Valvira) kotisivu
Tero (muusikko)

**Tero Mäyränen** (s. 1976) on suomalainen elektronisen musiikin säveltäjä ja esittäjä. Hänet tunnetaan parhaiten taiteilijanimellä **Tero**, jolla hän on julkaissut useita levyjä käyttäen Commodore 64 -kotitietokonetta syntetisaattorina.

## Demomuusikko

Ennen sooloprojektiaan Mäyränen on ollut osana *.jRM*-ryhmää ja tuottanut musiikkia ja ohjelmoinut Amiga-tietokoneella ja C64:llä *[[Da Jormas|dA JoRMaS]]* -demoryhmälle (nimellä Pekka Pou) sekä *Panic*-, *Dual Crew Shining*- ja *[[Orange (demoskene)|Orange]]* -demoryhmille (nimellä Deetsay).

## Sooloura

Vuodesta 2000 lähtien Tero on esiintynyt demopartyilla, teknojuhlissa sekä tietotekniikka-alan tapahtumissa – myös Commodore 64:n nostalgia-arvon takia. Rikos Records on julkaissut kaksi Teron albumia sekä yhden EP:n. Näiden lisäksi Tero on uudelleenmiksannut eri muusikoiden kappaleita, esiintynyt eri kokoelmilla ja myös soittanut levyjä nimellä *DJ Lupaus*.

Huolimatta Commodore 64:n vahvasta maineesta pelikoneena, Teron musiikki muistuttaa enemmän 1990-luvun elektroa acid-vaikutteilla ja se on esimerkiksi pelimusiikkiin verrattuna huomattavan monotonista ja kokeilevaa. Se on myös suunniteltu tanssittavaksi ja hän onkin ollut suosittu live-esiintyjä teknojuhlissa, joita hän on myös .jRM-ryhmän kanssa kiertänyt.

Mäyränen on elektroniikan harrastaja ja keräilee Commodore 64 -tietokoneita, joita hänellä on kymmenen kappaletta.

## Julkaisut nimellä Tero

### Singlet/EP:t

* 
* 
* 

### Albumit
* 
* 

### Remixit

* Paleface: Back to Square One (Tero C64 Remix) (2000)
* Dr. Robotnik: Retro Electro (Retroteroremix) (2000)
* Little Computer People: Little Computer People (Tero's C64 Remix) (2002)

## Katso myös

* MOS 6581

## Aiheesta muualla
* Teron kotisivu
* .jRM 
* dA JoRMaS -musiikkiarkisto 
* Desibeli.net - Cracker's Revenge -albumin arvostelu 
* Kahden markan lankku - Tero Mäyräsen haastattelu Turun Sanomissa 8.11.2005 
* Discogs.com - Tero
* pixelACHE2003 - Tero
AberMUD

**AberMUD** on ensimmäinen laajempaa suosiota saanut MUD-pelien lajityyppi. Alkuperäisen AberMUDin kirjoitti pääasiassa Alan Cox (myöhemmin merkittävä Linux-kehittäjä) Honeywell L66 -suurtietokoneelle Walesin yliopistossa, Aberystwythissa vuonna 1987. Peli julkaistiin yleiseen levitykseen seuraavana vuonna, ja se on sittemmin inspiroinut ainakin DikuMUDia ja LPMudia sekä luultavasti myös jossain määrin TinyMUDia.

AberMUDeja ei ole verkossa enää kovinkaan paljon. Olemassa olevista peleistä suurin osa perustuu Aberin Dirt-muunnelmaan.

## Aiheesta muualla

* AberMUDin taustaa Coxin kertomana  
* The Complete AberMUD List
Talara

**Talara** on kaupunki Piuran alueella Perussa Tyynenmeren rannalla. Se sijaitsee 1&nbsp;185 kilometrin päässä Limasta. Kaupungissa asui 91&nbsp;444 ihmistä vuonna 2017. Kaupunki tunnetaan erityisesti öljyvaroistansa ja se on Perun toiseksi suurin öljynjalostaja. Toisen maailmansodan aikana kaupunki toimi Yhdysvaltojen ilmavoimien tukikohtana.

## Lähteet
Binäärioperaatio

Joukon *A* **binäärioperaatio** tai **binäärinen operaatio** on funktio *  : A \times A \rightarrow A. Pohjimmiltaan se on abstrakti laskutoimitus.

Alkion (x,y) \in A \times A kuva-alkiolle on yleinen merkintätapa x*y. \ . Koska relaatio * on funktio, täytyy päteä, että alkio x*y \in A on yksikäsitteinen.

## Ominaisuuksia

Joukon *A* binäärioperaatio *  \  on
*ykkösellinen, jos on olemassa sellainen alkio e \in A (neutraalialkio), jolle pätee a*e=e*a=a \  kaikilla a \in A,
*kommutatiivinen, jos x*y = y*x \  kaikilla x,y \in A. ja
*assosiatiivinen, jos (x*y)*z = x*(y*z) \  kaikilla x,y,z \in A.

Viimeisessä kohdassa merkintä (x*y)*z \  tarkoittaa parin ((x*y),z) \  kuva-alkiota.

## Esimerkkejä

Kokonaislukujen yhteenlasku (+) ja kertolasku ovat kommutatiivisia ja assosiatiivisia binäärioperaatiota. Yhteenlaskun neutraalialkio on 0 ja kertolaskun neutraalialkio on 1. Vastaavasti myös esimerkiksi rationaalilukujen ja reaalilukujen yhteen- ja kertolaskut ovat binäärioperaatioita.

Nollasta eroavien kokonaislukujen jakolasku (/) ei ole binäärioperaatio, koska esimerkiksi parin (1,2) kuva 1/2 ei kuulu kokonaislukuihin. Toisaalta nollasta eroavien rationaalilukujen jakolasku on binäärioperaatio, joka ei ole kommutatiivinen, koska esimerkiksi 2/1 \not = 1/2.

## Merkitys algebrassa

Binäärioperaatiolla on merkittävä osa useassa abstraktin algebran rakenteessa. Esimerkiksi magma on pari (A,*) \ , missä *A* on joukko ja * \  on joukon *A* binäärioperaatio. Magman johdannaisissa rakenteissa binäärioperaatiolta vaaditaan lisää ominaisuuksia. Esimerkiksi puoliryhmä on magma, jonka binäärioperaatio on assosiatiivinen. Muita magmasta lähteviä rakenteita ovat esimerkiksi monoidi, kvasiryhmä, luuppi ja ryhmä. Rengas, kokonaisalue ja kunta ovat taas kolmikkoja (A,+,*) \ , missä *A* on joukko sekä + \  ja * \  ovat joukon *A* binäärioperaatiota tietyin lisäehdoin.

## Lähteet
* http://faculty.atu.edu/mfinan/4033/absalg3.pdf 

## Kirjallisuutta
*
Juliaca

**Juliaca** on Perussa Punon alueella sijaitseva kaupunki, jossa asuu noin 216&nbsp;716 asukasta (2007). Juliaca sijaitsee 3&nbsp;824 metriä merenpinnan yläpuolella.

## Lähteet

## Aiheesta muualla
Tacna

**Tacna** on vuonna 1572 perustettu eteläisessä Perussa sijaitseva kaupunki ja Tacnan alueen pääkaupunki. Se sijaitsee Atacaman autiomaassa 35 kilometrin päässä Chilen rajasta. Vuonna 2007 kaupungissa asui 242&nbsp;451 henkilöä. Tyynenmeren sodan seurauksena Tacna oli osa Chileä vuosina 1880–1929.

## Lähteet

## Aiheesta muualla
Piura

**Piura** on kaupunki Perussa. Se on Piuran maakunnan ja Piuran alueen pääkaupunki. Vuonna 2007 Piurassa asui 377&nbsp;496 asukasta ja se on vanhin espanjalaisten perustama kaupunki Etelä-Amerikassa. Piura on perustettu vuonna 1532.

## Historia
Piura, kuten valtaosa Pohjois-Perua, on ollut ollut tallanit- ja yungat-nimisten alkuperäisasukkaiden asuttama. Alkuperäisasukkaat asuivat järjestäytymättöminä ilman selvää johtajaa, kunnes mochet ottivat alueen hallintaansa. Vuosisatoja myöhemmin, noin 40 vuotta ennen espanjalaisten tuloa, alue siirtyi inkojen haltuun.

Espanjalaiset saapuivat Piuran alueelle vuonna 1532, mikä johti voimakkaiden mestitsi- ja kreolikulttuureiden syntyyn. Mestitsikulttuuriin on tullut vaikutteita Etelä-Espanjasta, madagaskarilaisilta orjilta, Kiinasta tulleilta siirtolaisilta ja romaneilta, jotka ovat tulleet alueelle merirosvoina tai espanjalaisten mukana.

Konkistadori Francisco Pizarro julisti Piuran paikalla olleen asutuskeskuksen kaupungiksi, ja näin ollen ”perusti” sen vuonna 1532. Piurasta tuli ensimmäinen espanjalainen kaupunki Etelä-Amerikassa, ja se oli myös ensimmäinen kaupunki, josta lähetettiin inkojen kultaa takaisin Espanjaan. Piuran sijaintipaikka on kuitenkin muuttunut kolmesti ennen sen vakiintumista nykyiselle paikalleen. Piuran katedraali on rakennettu vuonna 1588.

## Nykypäivänä
Piurassa toimii Piuran yliopisto, joka on yksityinen. Kaupungissa on myös lentokenttä.

## Lähteet

## Aiheesta muualla
Kvasiryhmä

**Kvasiryhmä** (quasigroup) on algebrallinen rakenne, joka koostuu joukosta **G** ja siinä määritellystä binäärioperaatiosta *. Magmasta poiketen kvasiryhmässä jakaminen on aina mahdollista. Useimmat kvasiryhmät eivät ole assosiatiivisia. Yksikköalkiollisia kvasiryhmiä kutsutaan luupeiksi (loop).

## Määritelmiä

Kvasiryhmälle on käytössä kaksi formaalia määritelmää. Toinen määrittelee kvasiryhmän yhdellä binäärioperaatiolla ja toinen kolmella.

### Määritelmä 1

Kvasiryhmä (Q, *) tarkoittaa joukkoa **Q** ja sellaista siinä määriteltyä *, jolle jokaista joukon Q alkiota a ja b kohti on olemassa yksikäsitteiset joukon Q alkiot x ja y, joille pätee

* a*x = b ,
* y*a = b .

Näiden yhtälöiden yksikäsitteiset ratkaisut kirjoitetaan usein x = a \ b ja y = b / a. Operaatiota \ ja / kutsutaan vasemmalta ja oikealta jakamiseksi (vrt. matriiseilla vasemmalta ja oikealta kertominen).

### Määritelmä 2

Universaalissa algebrassa kvasiryhmä (Q, *, \, /) on joukko ja siinä määritellyt kolme binäärioperaatiota, jotka toteuttavat seuraavat ehdot:

* y = x * (x \ y) ,
* y = x \ (x * y) ,
* y = (y / x) * x ,
* y = (y * x) / x .

## Esimerkkejä

* Kokonaisluvut **Z** ja vähennyslasku muodostavat kvasiryhmän.
Perustelu:
Kun a ja b ovat kokonaislukuja, a - x = b ja y - a = b, kun x = a - b ja y = b - (-a). Tämä kvasiryhmä ei ole luuppi: nolla on yksikköalkio vain oikealta, mutta yleisesti 0-a ei ole a.

## Katso myös

*Ryhmä
*Magma
Samosata

**Samosata** oli muinainen kaupunki Turkissa, Eufratin yläjuoksulla. Sofenen kuningas Sames perusti kaupungin joka hallitsi tärkeää Eufratin ylityspaikan. Kaupunkia kutsuttiin nimellä **Kommagenen Antiokia**, kun se oli osa Kommagenea 100-luvulla eaa. Rooman valtakunta valtasi kaupungin vuonna 72. Samosata oli muun muassa Lukianoksen syntymäkaupunki.
Hernesaaren helikopterikenttä

**Hernesaaren helikopterikenttä** (, ) sijaitsi vuoteen 2020 saakka Helsingin Hernesaaressa, osoitteessa Hernematalankatu 2. Kenttää ylläpiti Helikopterikeskus.

## Kaupallinen liikenne
Helikopteriyhtiö Copterline käytti kenttää Tallinnaan suuntautuviin kaupallisiin lentoihin. Liikennöinti aloitettiin syyskuussa 2011 ja lähtöjä oli päivittäin seitsemän. Käytettävän helikopterin omisti ja huolsi suomalainen Fast Class; lentotoimintaa hoiti virolainen Copterline Oü.

Copterline on käyttänyt kenttää myös aiemmin 2000-luvulla, mutta vuoden 2005 onnettomuuden vuoksi se joutui talousvaikeuksiin ja asetettiin konkurssiin 2010. 

Hernesaareen suunniteltiin uutta helikopterikenttää meritäytölle. Kaupunkisuunnittelulautakunta hyväksyi uuden helikopterikentän sisältävän osayleiskaavaluonnoksen joulukuussa 2009. Vuonna 2013 kaupunginhallituksen enemmistö kuitenkin poisti helikopterikentän osayleiskaavasta. Ympäristölupa oli voimassa vuoteen 2020 asti.

## Kohteet
* Linnahallin helikopterikenttä Tallinnassa

## Lähteet

## Aiheesta muualla

*Jetphotos.net – Helsinki Hernesaari Heliport
*[Airliners.net – Helsinki Hernesaari Heliport](http://www.airliners.net/search/photo.search?placesearch=Helsinki%20-%20Hernesaari%20(EFHE)&distinct_entry=true)
Grand Rapids Griffins

**Grand Rapids Griffins** on jääkiekkoseura Grand Rapidsissa, Michiganin osavaltiossa Yhdysvalloissa. Seura perustettiin vuonna 1996, ja kaudella 1996–1997 se aloitti pelit IHL-liigassa. Kun IHL lopetti toimintansa kauden 2000–2001 päätteeksi, Griffins liittyi viiden muun seuran ohella AHL-liigaan. Seuran paras saavutus on runkosarjan voitto kausilla 2000–2001 ja 2005–2006.

Grand Rapids Griffins toimii nykyään NHL-seura Detroit Red Wingsin farmijoukkueena, ja sillä on yhteistyösopimus myös ECHL-seura Toledo Stormin ja UHL-seura Muskegon Furyn kanssa. Griffinsin kokoonpanoon kuuluneista pelaajista NHL:ssä ovat parhaiten menestyneet Stanley Cup -mestarit Kevyn Adams, Dmitri Afanasenkov ja Darren Rumble sekä Lady Byng -palkinnon voittanut Pavol Demitra ja tähdistöjoukkueeseen valittu Patrick Lalime.

Grand Rapids Griffins pelaa kotiottelunsa 10&nbsp;834 paikkaa sisältävällä Van Andel Arenalla. Seuran tunnusvärit ovat punainen, harmaa ja kulta, ja sen logossa esiintyy aarnikotka ().

## Kokoonpano
*(Tilanne 13. marraskuuta 2025)* 

### Valmennus & Joukkueenjohto
* **Päävalmentaja:** Dan Watson 
* **Apuvalmentaja:** Stéphane Julien 
* **Apuvalmentaja:** Brian Lashoff 
* **Maalivahtivalmentaja:** Roope Koistinen 
* **Videovalmentaja:** Erich Junge 
* **Fysiikkavalmentaja:** Marcus Kinney 
* **Huoltopäällikkö:** Brad Thompson 
* **Toimitusjohtaja:** Shawn Horcoff 

*Lähde: EliteProspects*

## Lähteet

## Aiheesta muualla
* Grand Rapids Griffinsin virallinen sivusto